 Jona 1  Okwu Jehova wee ruo Jona, nwa Amitaị, ntị, sị:Bilie, gaa Ninive bụ obodo ukwu ma kwusaara ya na ihe ọjọọ ha erutewo nihu m.Jona wee bilie gbapụ nihu Jehova gawa Tashish; e mesịa, o rutere Jọpa ma hụ otu ụgbọ mmiri na-aga Tashish. O wee kwụọ ụgwọ ụgbọ ahụ ma banye nime ya ka o soro ha gaa Tashish, wee gbapụ nihu Jehova.Jehova wee mee ka oké ifufe fekwasị oké osimiri ahụ, e wee nwee oké ebili mmiri noké osimiri ahụ; ụgbọ mmiri ahụ wee chọwa ikpu ihu.Ndị na-arụ ọrụ nụgbọ mmiri ahụ wee tụwa egwu, na-eti mkpu enyemaka, onye nke ọ bụla ana-etiku chi ya. Ha wee na-atụnye ngwongwo ndị dị nụgbọ ahụ nime oké osimiri iji mee ka ịdị arọ nke ụgbọ ahụ belata. Ma Jona gbadara nala ala ụgbọ ahụ, wee dinara na-arahụ ụra dị omimi.Ka oge na-aga, onyeisi ụgbọ ahụ bịakwutere ya wee sị ya: Gịnị na-eme gị, ohi ụra? Bilie, kpọkuo chi gị! Ma eleghị anya, ezi Chineke ga-anụrụ olu anyị, anyị ewee ghara ịla niyi.Ha wee malite ịgwarịta ibe ha, sị: Bịanụ ka anyị fee nza, ka anyị mata onye ọ bụ nihi ya ka anyị ji enwe ọdachi a. Ha wee na-efe nza, nikpeazụ, nza ahụ mara Jona.Ha wee sị ya: Biko, gwa anyị, ọ bụ nihi onye ka anyị na-enwe ọdachi a? Gịnị bụ aka ọrụ gị, ọ bụkwa ebee ka i si bịa? Ebee bụ obodo gị, onye ebee ka ị bụ?O wee sị ha: Abụ m onye Hibru, ọ bụ Jehova Chineke nke eluigwe, bụ Onye kere oké osimiri na ala akọrọ, ka m na-atụ egwu.Ndị ikom ahụ wee tụwa egwu nke ukwuu, ha wee jụọ ya, sị: Gịnị bụ ihe a i mere? Nihi na ndị ikom ahụ amatawo na ọ bụ nihu Jehova ka o si na-agbapụ, nihi na ọ gwara ha.E mesịa, ha jụrụ ya, sị: Gịnị ka anyị ga-eme gị, ka oké osimiri a wee daara anyị jụụ? Nihi na ebili mmiri nọ na-akawanye njọ noké osimiri ahụ.O wee sị ha: Bulienụ m tụba nime oké osimiri, oké osimiri a ga-adakwara unu jụụ; nihi na m maara na ọ bụ nihi m ka oké ifufe a ji efekwasị unu.Ma ndị ikom ahụ gbalịrị ịkwọsi ụgbọ ahụ ike, ka ha wee kwọghachite ya nala akọrọ; ma ha enweghị ike, nihi na ebili mmiri nọ na-akawanye njọ noké osimiri ahụ, na-adọghachi ha azụ.Ha wee kpọkuo Jehova, sị: Ewoo, Jehova, biko, ka anyị ghara ịla niyi nihi mkpụrụ obi nwoke a! Emekwala ka ọbara na-emeghị ihe ọjọọ dị anyị nisi, ebe ọ bụ na gị onwe gị, Jehova, emewo ihe masịrị gị!Ha wee bulie Jona tụba nime oké osimiri; oké osimiri ahụ wee malite ịda jụụ.Ndị ikom ahụ wee tụwa egwu Jehova nke ukwuu, ha wee chụọrọ Jehova àjà, kwekwa ya nkwa.Jehova wee mee ka otu nnukwu azụ loo Jona, nke mere na Jona nọrọ nafọ azụ ahụ ụbọchị atọ, ehihie na abalị. 